Mayê Haştîye roja 18. ya çalakîya xeyme de semedo ke cenazayanê Tolhildane Raman û Serdem Cûdîyî bigêrê verê xeyme de kom bîyî.
Mayanê Haştîye dima ke hêzanê PDKyî pare kerd ke ê do waştişanê înan biresnê selahîyetdaranê Başûrê Kurdîstanî Berê Sînorî yê Sêmalka de eşkerayîyêke daye.
Maya şehîde Hevrîne Xelef Suade Mistefa eşkerayîye wende. Suade Mistefa da zanayene ke na reya diyîn a ke PDK nêverdeno Mayê Haştîye derbazê Başûrî bibê û vat: ''Cenazayê eke destê faşîzmê tirkî de yê ma nêwazenê la di cenazayê şehîdanê ma destê way û birayanê ma de yê. Ganî cenazayî bêrê dayene ma. Hêzanê PDKyî mektuba ma qebul nêkerde la soz da ke waştişanê ma biresnê selahîyetdaran.''
Suade Mistefa îfade kerd ke heta ke cenazayî nêgêrê çalakîya xo rê dewam bikerê û astengîyanê vera yewîya neteweyîye wedarnê.
